pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ยุติธรรม เผย ร่างกม. JSOC เสร็จแล้ว เชื่อหากสำเร็จสังคมจะปลอดภัยมากขึ้น มอบผู้ช่วย รมว.ยุติธรรม ประสานติดตามดันเข้าที่ประชุมสภา
วันจันทร์ที่ 21 มิถุนายน 2564
รมว.ยุติธรรม เผย ร่างกม. JSOC เสร็จแล้ว เชื่อหากสําเร็จสังคมจะปลอดภัยมากขึ้น มอบผู้ช่วย รมว.ยุติธรรม ประสานติดตามดันเข้าที่ประชุมสภา
นายสมศักดิ์ เทพสุทิน รัฐมนตรีว่าการกระทรวงยุติธรรม เผย ร่างกฎหมาย JSOC เสร็จแล้ว เชื่อหากสําเร็จสังคมจะปลอดภัยมากขึ้น มอบผู้ช่วยรัฐมนตรีประจํากระทรวงยุติธรรม ประสานติดตาม ประกบร่างฯ กลุ่ม ส.ส.หญิง พปชร. ดันเข้าที่ประชุมสภา
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดําเนินการของศูนย์เฉพาะกิจเฝ้าระวังความปลอดภัยของประชาชน (JSOC) ว่า ล่าสุดตนได้ให้ฝ่ายกฎหมายร่างกฎหมายเบื้องต้นเสร็จแล้ว โดยใช้ชื่อว่า ร่าง พ.ร.บ.ป้องกันการกระทําผิดซ้ําของผู้กระทําผิดอุกฉกรรจ์ที่ใช้ความรุนแรง พ.ศ.... โดยหลักสําคัญคือการควบคุมและเฝ้าระวังความปลอดภัยให้กับสังคม โดยเฉพาะผู้ที่กระทําความผิดในคดีร้ายแรง 7 ประเภท คือ ฆ่าข่มขืน ฆ่าข่มขืนเด็ก ฆาตกรต่อเนื่อง ฆาตกรโรคจิต ปล้นฆ่าชิงทรัพย์ ฆ่าสังหารหมู่ และผู้ค้ายาเสพติดรายใหญ่ รวมถึงผู้ต้องหาคดีสําคัญที่ต้องเฝ้าระวัง ที่พ้นโทษออกมาไม่ให้กลับไปกระทําผิดซ้ําอีก โดยเบื้องต้นกระทรวงยุติธรรมได้มีการจัดตั้งศูนย์ JSOC ขึ้นมา เพื่อเฝ้าระวังและเผยแพร่ข่าวสารให้สังคมรับรู้ ว่าถ้าผู้พ้นโทษเหล่านี้อยู่ที่ใด จะได้มีความระมัดระวังและเตรียมพร้อมรับมือให้มีความปลอดภัย ซึ่งการมีกฎหมายฉบับนี้ออกมารองรับจะทําให้การทํางานของศูนย์ JSOC มีประสิทธิภาพและทําให้สังคมเกิดความปลอดภัยมากขึ้น
นายสมศักดิ์ กล่าวอีกว่า นอกจากนี้ยังจะมีเรื่องของการใช้กําไล EM ในการควบคุมผู้ต้องหาเหล่านี้ รวมถึงการจํากัดบริเวณ ก่อนที่พวกเขาจะพ้นโทษ เพื่อให้สังคมรับรู้ว่าพวกเขากําลังจะพ้นโทษออกมาสู่สังคมแล้ว เพื่อให้เกิดการเฝ้าระวัง ซึ่งตนเชื่อว่าจะดีกว่าปล่อยพวกเขาออกมาเมื่อพ้นโทษโดยที่สังคมไม่มีการเตรียมตัวอะไรเลย รวมทั้งให้ผู้ที่จะพ้นโทษเกิดการปรับตัวอยู่ในสังคมได้อย่างปกติ ซึ่งเรื่องนี้เราได้มีการสํารวจความคิดเห็นไปแล้วหลายครั้ง โดยกําลังทําต่อเนื่องเปิดรับความคิดเห็นให้มากที่สุด ซึ่งเสียงส่วนใหญ่เห็นด้วยกับสิ่งที่เรากําลังจะทํา ทั้งนี้ตนได้มอบหมายให้ น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม ประสานติดตามการเสนอร่างกฎหมายฉบับนี้ ซึ่งตนทราบมาว่า ทางกลุ่ม ส.ส.หญิงพรรคพลังประชารัฐก็จะเสนอร่างกฎหมายในลักษณะแบบนี้ด้วยเช่นกัน ซึ่งคงจะมีการหารือเพื่อเสนอประกบเข้าสู่การพิจารณาของสภาผู้แทนราษฎรไปในคราวเดียวกัน
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายก”ปลื้ม มูลค่าส่งออกสินค้าเกษตร ม.ค. - ส.ค. 64 ขยายตัว 11.58%
วันศุกร์ที่ 15 ตุลาคม 2564
​โฆษกรัฐบาลเผย “นายก”ปลื้ม มูลค่าส่งออกสินค้าเกษตร ม.ค. - ส.ค. 64 ขยายตัว 11.58%
​โฆษกรัฐบาลเผย “นายก”ปลื้ม มูลค่าส่งออกสินค้าเกษตร ม.ค. - ส.ค. 64 ขยายตัว 11.58% พร้อมผลักดันเจรจาประเทศคู่ค้า ส่งเสริมสินค้าและผลิตภัณฑ์เกษตรไทยไปตลาดโลก
วันนี้ 15 ต.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจมูลค่าการส่งออกสินค้าเกษตรขยายตัวเพิ่มขึ้นถึงร้อยละ 11.58 ตั้งแต่เดือนมกราคม - สิงหาคม ปี 2564 ขณะที่ภาวะเศรษฐกิจการเกษตรในไตรมาส 2 ปี 2564 ขยายตัวร้อยละ 1.2 โดยสินค้าเกษตรและผลิตภัณฑ์สําคัญของประเทศไทยที่มีมูลค่าการส่งออกปรับตัวสูงขึ้น อาทิ ทุเรียนและผลิตภัณฑ์ มูลค่าการส่งออก 103,958 ล้านบาท มังคุดและผลิตภัณฑ์ มูลค่าการส่งออก 16,705 ล้านบาท ยางแท่ง มูลค่าการส่งออก 54,752 ล้านบาท น้ํายางข้น มูลค่าการส่งออก 32,172 ล้านบาท ยางแผ่นรมควัน มูลค่าการส่งออก 22,729 ล้านบาท มันเส้น มูลค่าการส่งออก 28,696 ล้านบาท แป้งมันสําปะหลัง มูลค่าการส่งออก 33,259 ล้านบาท ซึ่งภาพรวมมีการขยายตัวได้ดี รวมถึงการมีตลาดส่งออกหลักที่เพิ่มมากขึ้น ได้แก่ จีน ญี่ปุ่น และสหภาพยุโรป ขณะเดียวกัน นายกรัฐมนตรียังมอบหมายให้กระทรวงพาณิชย์ เดินหน้าเจรจาขยายช่องทางการค้าเพิ่มเติมผ่านการเจรจาการค้าเสรี อาทิ FTA อาเซียน-จีน รวมทั้งภูมิภาคอื่น ๆ เช่น ตะวันออกกลาง เป็นต้น
โฆษกประจําสํานักนายกรัฐมนตรี กล่าวว่า ผลิตภัณฑ์เกษตร อาทิ ข้าว มันสําปะหลัง ทุเรียน มังคุด ข้าวโพด และยางพารา เป็นผลิตภัณฑ์ยอดนิยมในการส่งออกไปต่างประเทศและยังคงรายได้หลักในการส่งออก ซึ่งนายกรัฐมนตรีให้ความสําคัญกับภาคการเกษตร โดยเฉพาะการดูแลพี่น้องเกษตรกร เพื่อยกระดับคุณภาพชีวิตและสร้างรายได้อย่างยั่งยืน ด้วยนโยบายประกันรายได้เกษตรกร เกษตร BCG การใช้ประโยชน์จากความหลากหลายทางชีวภาพในท้องถิ่น ส่งเสริมการปลูกพืชผสมผสาน และการใช้เทคโนโลยีในการทําการเกษตรกร ส่งเสริมให้เกษตรกรไทยเป็น Smart Farmer เพื่อเพิ่มศักยภาพและคุณภาพให้กับสินค้าเกษตรไทยในตลาดโลกได้
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.เฮ้ง พอใจภาพรวมโอนเงินเยียวยาราบรื่น เตือนผู้ที่เงินยังไม่เข้า รีบผูกพร้อมเพย์กับบัตรประชาชน
วันเสาร์ที่ 21 สิงหาคม 2564
รมว.เฮ้ง พอใจภาพรวมโอนเงินเยียวยาราบรื่น เตือนผู้ที่เงินยังไม่เข้า รีบผูกพร้อมเพย์กับบัตรประชาชน
รัฐมนตรีว่าการกระทรวงแรงงาน เปิดเผยถึงความคืบหน้าผลการจ่ายเงินเยียวยาช่วยเหลือแก่กลุ่มแรงงานและผู้ประกอบการที่ได้รับผลกระทบจากโควิด-19 ใน 29 จังหวัดพื้นที่ควบคุมสูงสุด เป็นที่น่าพอใจ เตือนผู้ที่เงินยังไม่เข้า รีบผูกพร้อมเพย์กับบัตรประชาชน
เมื่อวันที่ 21 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าผลการจ่ายเงินเยียวยาช่วยเหลือแก่กลุ่มแรงงานและผู้ประกอบการที่ได้รับผลกระทบจากโควิด-19 ใน 29 จังหวัดพื้นที่ควบคุมสูงสุดนั้นว่า ภาพรวมผลการโอนเงิฃภชคนเมื่อวานนี้ (20 ส.ค.64) มีการจ่ายเงินเยียวยฃาไป 2 รายการ ดังนี้ รายการแรก เป็นการจ่ายเยียวยา ให้แก่ผู้ประกันตนมาตรา 33 ใน16 จังหวัด จํานวน 249,235 ราย ปรากฎว่า โอนสําเร็จ 217,817 ราย คิดเป็นร้อยละ 87 และโอนไม่สําเร็จจํานวน 31,418 ราย คิดเป็นร้อยละ 13 ที่โอนสําเร็จคิดเป็นเงิน 544,542,500 บาท ส่วนรายการที่สอง เป็นการจ่ายเยียวยาให้แก่นายจ้างใน 13 จังหวัด จํานวน 16,621 ราย ปรากฎว่า โอนสําเร็จ 16,364 ราย คิดเป็นร้อยละ 98.4 และโอนไม่สําเร็จจํานวน 257 คน คิดเป็นร้อยละ 1.6 ที่โอนสําเร็จคิดเป็นเงิน 694,446,000 บาท ซึ่งเงินในส่วนนี้จะช่วยบรรเทาความเดือดร้อน แก่ผู้ประกันตนและนายจ้างไปได้ในระดับหนึ่ง รวมทั้งช่วยลดภาระค่าครองชีพ และค่าใช้จ่ายในการดํารงชีวิตประจําวันจากผลกระทบจากการประกาศล็อกดาวน์เพื่อควบคุมการแพร่ระบาดของโควิด-19
นายสุชาติ กล่าวต่อว่า สําหรับผู้ที่ยังไม่ได้รับเงินสํานักงานประกันสังคมจะส่งเลขประจําตัวประชาชนไปให้นายจ้าง เพื่อให้นายจ้างแจ้งให้ลูกจ้างที่เงินยังไม่เข้าดําเนินการผูกพร้อมเพย์กับเลขบัตรประจําตัวประชาชนให้เรียบร้อย เพื่อที่สํานักงานประกันสังคมจะได้โอนเงินให้ทุกวันศุกร์ต่อไป
“การโอนเงินเยียวยาแก่ผู้ประกันตนและนายจ้างตามมาตรการของรัฐบาลในครั้งนี้ ถือเป็นการบรรเทาความเดือดร้อนแก่ภาคแรงงานและผู้ประกอบการที่ได้รับผลกระทบจากโควิด-19 ตามเจตนารมณ์ของท่านนายกรัฐมนตรี พล.อ.ประยุทธ์ จันทร์โอชา และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ที่ได้เห็นความยากลําบากและมีความห่วงใยพี่น้องแรงงานและผู้ประกอบการที่ได้รับผลกระทบจากสถานการณ์การแพร่ระบาดของโควิด-19 และรัฐบาลที่จะไม่ทิ้งใครไว้ข้างหลัง เพื่อให้ทุกคน ทุกกลุ่ม เดินหน้าต่อไปได้และก้าวข้ามสถานการณ์โควิดในครั้งนี้ไปด้วยกัน” นายสุชาติ กล่าวในท้ายสุด
ทั้งนี้ สํานักงานประกันสังคม (สปส.) ได้เปิดให้นายจ้างและผู้ประกันตนทุกมาตรา ทั้ง มาตรา 33 มาตรา 39 และมาตรา 40 ตรวจสอบข้อมูลได้ที่ www.sso.go.th หากมีข้อสงสัยสามารถสอบถามได้ที่สายด่วนกระทรวงแรงงาน โทร 1506 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาและเชื่อมโยงระบบคมนาคมไทย
วันอังคารที่ 29 มีนาคม 2565
รัฐบาลเดินหน้าพัฒนาและเชื่อมโยงระบบคมนาคมไทย
วันอังคารที่ 29 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าพัฒนาความเชื่อมโยงระบบคมนาคมของไทยให้มีศักยภาพรองรับการพัฒนาโครงการเชิงพาณิชย์ในอนาคต เพื่อให้ประเทศไทยเป็นศูนย์กลางโลจิสติกส์ของอาเซียนตามเป้าหมายยุทธศาสตร์ชาติ โดยล่าสุดก่อสร้างทางหลวงพิเศษระหว่างเมืองหรือ มอเตอร์เวย์ สายบางใหญ่-กาญจนบุรี ระยะทาง 96.41 กม. คืบหน้าแล้ว ร้อยละ 72 คาดว่าจะแล้วเสร็จภายใน พ.ย.2566 จะช่วยให้การเดินทางจาก กทม.และปริมณฑล ไปภาคตะวันตกของประเทศสะดวกรวดเร็วมากขึ้น จากปกติใช้เวลาประมาณ 2 ชม. 30 นาที เหลือเพียง 48 นาที นอกจากนี้ยังมีโครงการรถไฟทางคู่หลายเส้นทางและโครงการแลนด์บริดจ์เชื่อมระหว่างอ่าวไทยและอันดามันซึ่งจะช่วยเพิ่มช่องทางการขนส่งสินค้าข้ามภูมิภาคให้สะดวกรวดเร็วมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบแว่นสายตาแก่เด็กนักเรียน รณรงค์
วันอังคารที่ 28 ธันวาคม 2564
นายกรัฐมนตรีมอบแว่นสายตาแก่เด็กนักเรียน รณรงค์
นายกรัฐมนตรีมอบแว่นสายตาแก่เด็กนักเรียน รณรงค์ "เด็กไทยสายตาดีวิถีชีวิตใหม่สู่การเรียนรู้ที่ดีกว่า" ห่วงใยเยาวชนสายตาสั้นตั้งแต่ยังอายุน้อย
วันนี้ (28 ธันวาคม 2564) เวลา 8.45 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบแว่นสายตาแก่เด็กนักเรียน จํานวน 5 คน เพื่อประชาสัมพันธ์กิจกรรมรณรงค์เด็กไทยสายตาดีวิถีชีวิตใหม่สู่การเรียนรู้ที่ดีกว่า โดยมีนางสาวตรีนุช เทียนทอง รัฐมนตรีว่าการกระทรวงศึกษาธิการ นายสาธิต ปิตุเตชะ รัฐมนตรีช่วยว่าการกระทรวงสาธารณสุข นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เข้าร่วมด้วย โดยนายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีกล่าวชื่นชมโครงการเด็กไทยสายตาดี ซึ่งเป็นโครงการเพื่อให้เด็กนักเรียนได้มีแว่นสายตาสวมใส่อย่างทั่วถึงทุกจังหวัด ภายใต้ข้อตกลงความร่วมมือ (MOU) ระหว่างกระทรวงสาธารณสุข ร่วมกับราชวิทยาลัยจักษุแพทย์แห่งประเทศไทย กระทรวงศึกษาธิการ กระทรวงมหาดไทย สํานักงานหลักประกันสุขภาพแห่งชาติ และห้างแว่นท็อปเจริญ โดยร่วมรณรงค์พร้อมกันทั่วประเทศ ในโอกาสวันเด็กแห่งชาติเดือนมกราคม 2565 โดยนายกรัฐมนตรีมอบแว่นสายตาแก่เด็กนักเรียน พร้อมแสดงความห่วงใยแก่เด็กนักเรียนที่มีสายตาสั้นตั้งแต่ยังอายุน้อย เตือนให้ใช้สายตาด้วยความระมัดระวัง อย่าเล่นเกมส์ออนไลน์เป็นเวลานาน
ภายในงาน นายกรัฐมนตรีทดลองวัดสายตา โดยเครื่องวัดสายตาแบบอัตโนมัติ ปรากฎค่าสายตาประมาณ 100 มองใกล้สั้น จัดอยู่ในระดับปกติตามเกณท์อายุ
..........................
รัฐบาลไทย-ข่าวทำเนียบรัฐบาล-กรมการขนส่งทางรางติดตามโครงการรถไฟทางคู่ ช่วงลพบุรี - ปากน้ำโพ
วันศุกร์ที่ 22 ตุลาคม 2564
กรมการขนส่งทางรางติดตามโครงการรถไฟทางคู่ ช่วงลพบุรี - ปากน้ําโพ
ช่วงโครงสร้างทางยกระดับที่ยาวที่สุดในประเทศไทย
ในวันที่ 21 - 22 ตุลาคม 2564 นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม พร้อมด้วยเจ้าหน้าที่กรมการขนส่งทางราง (ขร.) ติดตามความก้าวหน้าโครงการก่อสร้างรถไฟทางคู่ ช่วงลพบุรี-ปากน้ําโพ ที่สํานักงานโครงการฯ โคกกระเทียม พร้อมลงพื้นที่สถานีท่าแค สถานีลพบุรี 2 และสถานีบ้านกลับ โดยมีนายไชยา วงศ์สิทธิพรรุ่ง วิศวกรโครงการฯ ฝ่ายโครงการพิเศษและก่อสร้าง การรถไฟแห่งประเทศไทย พร้อมด้วยบริษัทที่ปรึกษาควบคุมงานและบริษัทผู้รับจ้างก่อสร้างให้การต้อนรับ
สําหรับโครงการรถไฟทางคู่ ช่วงลพบุรี-ปากน้ําโพ แบ่งเป็น 3 สัญญา ได้แก่
สัญญาที่ 1 ช่วงบ้านกลับ-โคกกระเทียม 29 กิโลเมตร (ทางรถไฟยกระดับ 19 กม. และระดับพื้น 10 กม.) มีการก่อสร้างสถานีใหม่ 1 แห่งคือสถานีลพบุรี 2 บนทางหลวงหมายเลข 366 พร้อมทั้งอยู่ระหว่างเตรียมปรับปรุงสถานีบ้านกลับ 1 สถานี มีความคืบหน้าร้อยละ 61.13 เร็วกว่าแผนงานร้อยละ 9.71
สัญญา 2 ช่วงท่าแค-ปากน้ําโพ ระยะทาง 116 กม. เป็นโครงสร้างระดับพื้นทั้งหมด โดยก่อสร้างสถานีใหม่ 4 สถานี และปรับปรุงสถานีเดิม 13สถานี รวม 17 สถานี ก่อสร้างเป็นชานชาลาสูง 1.10 เมตรทุกสถานีตามรูปแบบสัญญา และอาคารควบคุมการเดินรถ (CTC) ที่สถานีนครสวรรค์ 1 แห่ง มีความคืบหน้าร้อยละ 69.68
สําหรับสัญญา 3 งานระบบอาณัติสัญญาณฯ มีความคืบหน้าร้อยละ 11.68
ในส่วนของสถานีท่าแคและสถานีบ้านกลับจะดําเนินการปรับปรุงสถานีเดิม (Renovate)ให้มีความแข็งแรง และรองรับการให้บริการมากขึ้น  ส่วนสถานีลพบุรี 2 อยู่ระหว่างการก่อสร้างใหม่ ตั้งอยู่บนทางหลวงหมายเลข 366 (ถนนเลี่ยงเมืองลพบุรี) มี 4 ทาง แบ่งเป็น 3 ชั้น คือชั้นระดับดิน ชั้นจําหน่ายตั๋วโดยสาร และชั้นชานชาลา
นอกจากนี้ ได้ลงพื้นที่เพื่อสํารวจสถานที่ท่องเที่ยว ณ ทางรถไฟลอยน้ําโคกสลุง จังหวัดลพบุรี ในเบื้องต้นคาดว่าการรถไฟแห่งประเทศไทยจะเปิดให้บริการขบวนรถไฟท่องเที่ยวสะพานรถไฟลอยน้ําโคกสลุงในช่วงปลายเดือน พฤศจิกายน 2564
รัฐบาลไทย-ข่าวทำเนียบรัฐบาล-รมว.เฮ้ง เยี่ยมการฝึกทำกระชังเลี้ยงปลาในทะเล เร่งสร้างอาชีพ ยกระดับรายได้เศรษฐกิจชุมชน
วันพฤหัสบดีที่ 23 กันยายน 2564
รมว.เฮ้ง เยี่ยมการฝึกทํากระชังเลี้ยงปลาในทะเล เร่งสร้างอาชีพ ยกระดับรายได้เศรษฐกิจชุมชน
รัฐมนตรีว่าการกระทรวงแรงงาน เยี่ยมการฝึกอบรมหลักสูตรการฝึกอาชีพเสริม สาขาการทํากระชังเลี้ยงปลาในทะเล ต่อยอดการสร้างอาชีพ ยกระดับรายได้และเศรษฐกิจชุมชน
เมื่อวันที่23กันยายน2564นายสุชาติชมกลิ่นรัฐมนตรีว่าการกระทรวงแรงงานพบปะเยี่ยมชมการฝึกอบรมหลักสูตรการฝึกอาชีพเสริมสาขาการทํากระชังเลี้ยงปลาในทะเลผ่านระบบVideo Conferenceณห้องประชุมแสงสิงแก้วชั้น5อาคารกระทรวงแรงงานโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนายพรศักดิ์เจริญประเสริฐผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงแรงงานนางธิวัลรัตน์อังกินันท์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานพลตํารวจตรีนันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานและผู้บริหารของกระทรวงแรงงานเข้าร่วมการเยี่ยมชมในครั้งนี้
นายสุชาติกล่าวว่าสืบเนื่องจากผมและผู้บริหารกรมพัฒนาฝีมือแรงงานได้ลงพื้นที่ตรวจเยี่ยมอําเภอเกาะสีซังได้รับทราบความต้องการฝึกอบรมเพื่อพัฒนาทักษะการทํากระชังเลี้ยงปลาในทะเลเพื่อต่อยอดและสนับสนุนการประกอบอาชีพการเลี้ยงสัตว์ยกระดับรายได้และเศรษฐกิจชุมชนนั้นผมได้มอบหมายกรมพัฒนาฝีมือแรงงานโดยสถาบันพัฒนาฝีมือแรงงาน3ชลบุรีประสานงานในพื้นที่และเชิญหน่วยงานที่เกี่ยวข้องร่วมวิเคราะห์และพัฒนาหลักสูตรการฝึกอาชีพเสริมสาขาการทํากระชังเลี้ยงปลาในทะเลโดยนําร่องการฝึกอบรมณศูนย์เรียนรู้ธนาคารสัตว์ทะเลเกาะสีชังโดยชุมชนเพื่อชุมชนยั่งยืนในพระราชูปถัมภ์สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีเกาะสีชังจังหวัดชลบุรี
รมว.แรงงานกล่าวต่อว่าผมขอชื่นชมและขอขอบคุณคณะผู้ดําเนินงานจากทุกภาคส่วนในการประสานงานและบูรณาการงานในพื้นที่ตอบสนองความต้องการพัฒนาทักษะอาชีพให้แก่ประชาชนได้อย่างรวดเร็วและขอให้ผู้เข้ารับการฝึกอบรมทุกท่านได้เก็บเกี่ยวความรู้ทักษะประสบการณ์จากท่านวิทยากรอย่างเต็มที่เพื่อนําความรู้ไปประกอบอาชีพยกระดับรายได้เลี้ยงดูตนเองและครอบครัวให้มีคุณภาพชีวิตที่ดีต่อไป
+++++++++++++++++++
กองเผยแพร่และประชาสัมพันธ์
23กันยายน2564
รัฐบาลไทย-ข่าวทำเนียบรัฐบาล-นายกฯ ห่วงใยคนไทยในยูเครน เตรียมพร้อมเครื่องบินเช่าเหมาลำหากจำเป็นต้องอพยพ
วันพฤหัสบดีที่ 24 กุมภาพันธ์ 2565
นายกฯ ห่วงใยคนไทยในยูเครน เตรียมพร้อมเครื่องบินเช่าเหมาลําหากจําเป็นต้องอพยพ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยคนไทยในยูเครน พร้อมติดตามสถานการณ์อย่างใกล้ชิด และมอบหมายให้ทุกหน่วยงาน เช่น กระทรวงการต่างประเทศ กองทัพอากาศ เตรียมพร้อมรับสถานการณ์อยู่เสมอ
.
กระทรวงการต่างประเทศ รายงานว่าได้กําหนดแผนอพยพคนไทยไว้พร้อมแล้วหากเกิดสถานการณ์ฉุกเฉิน โดยจะใช้เครื่องบินเช่าเหมาลํา แต่หากมีการปิดน่านฟ้าจะจัดรถรับคนไทยข้ามแดนไปยังประเทศโปแลนด์ ขณะที่สถานเอกอัครราชทูต ณ กรุงวอร์ซอ ประเทศโปแลนด์ ได้ติดต่อสื่อสารกับกลุ่มคนไทยอย่างต่อเนื่อง
.
คนไทยในยูเครนสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 (24 ชม.) หรือ E-mail : thaiconsularwarsaw@thaiemb.pl
.
อ่านเพิ่มเติม คลิกhttps://www.thaigov.go.th/news/contents/details/51872
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส โชว์การพัฒนาโครงสร้างพื้นฐานด้านดิจิทัลของไทย ร่วมจัด Thailand Digital Innovation Festival ในงาน World Expo 2020 Dubai ณ เมือง ดูไบ
วันพฤหัสบดีที่ 6 มกราคม 2565
ดีอีเอส โชว์การพัฒนาโครงสร้างพื้นฐานด้านดิจิทัลของไทย ร่วมจัด Thailand Digital Innovation Festival ในงาน World Expo 2020 Dubai ณ เมือง ดูไบ
ดีอีเอส โชว์การพัฒนาโครงสร้างพื้นฐานด้านดิจิทัลของไทย ร่วมจัด Thailand Digital Innovation Festival ในงาน World Expo 2020 Dubai ณ เมือง ดูไบ
เมื่อวันที่6มกราคม2565ดาโต๊ะดร.ฮาจินูร์อัซมีบินกาซาลีรัฐมนตรีช่วยว่าการกระทรวงสาธารณสุข1ของประเทศมาเลเซียและคณะพร้อมด้วยคุณนันทพรเหล่าบุญเจริญรองกงสุลใหญ่ประจําสหรัฐอาหรับเอมิเรตส์เดินทางเข้าเยี่ยมชมนิทรรศการของประเทศไทยและรวมรับฟังการนําเสนอผลงานด้านโครงสร้างพื้นฐานของประเทศไทย โดยมีนางสาวสิริน้อย องค์ศิริวิทยาผู้อํานวยการกองกลางและนางสาวพิยะดาสุดกังวาลผู้อํานวยการกองยุทธศาสตร์และแผนงานของกระทรวงดิจิทัลเพื่อเศรษฐกิจและสังคมให้การต้อนรับและนําเสนอการพัฒนาโครงสร้างพื้นฐานเพื่อตอบรับกับนโยบาย4.0ในฐานะที่กระทรวงดิจิทัลฯร่วมการจัดกิจกรรมThailand Digital Innovation FestivalในงานWorld Expo 2020 Dubaiณเมืองดูไบสหรัฐอาหรับเอมิเรตส์ระหว่างวันที่5 - 11มกราคม2565ภายในงานมหกรรมระดับโลกWorld Expo 2020 Dubaiงานแสดงนวัตกรรมที่ใหญ่ที่สุดในโลก
ในโอกาสเดียวกันนี้ผู้แทนจากกระทรวงดิจิทัลฯได้นําเสนองานเน็ตประชารัฐและงานอาเซียนดิจิทัลฮับของไทยซึ่งเชื่อมต่อหมู่บ้านในพื้นที่ห่างไกลด้วยWifiฟรีเพื่อลดความเหลื่อมล้ําทางสังคมและเพิ่มศักยภาพให้กับประชากรกว่า24,700หมู่บ้านทั่วประเทศเพิ่มโอกาสค้าขายความรู้และบริการภาครัฐต่างๆพร้อมเครือข่ายอาสาสมัครให้ความรู้เพื่อให้เกิดประโยชน์สูงสุด “จากสายไฟเบอร์สู่โอกาสของคนทั้งประเทศ”เป็นการนําเสนอกิจกรรมที่ให้มีความเข้าใจง่ายและสามารถเข้าถึงผู้ชมทุกเพศทุกวัยผ่านการให้ข้อมูลแบบโมเดลAR , QR CodeและมีกิจกรรมเกมInteractiveที่มีความน่าสนใจผู้เข้าชมสามารถเข้าดูตัวโครงข่ายการสื่อสารดิจิทัลของประเทศไทยผ่านแบบจําลองของชุมชนเน็ตประชารัฐและโครงข่ายเคเบิ้ลใต้น้ําสามารถเลือกดูข้อมูลที่สนใจด้วยตนเองผ่านAR Technologyโดยใช้smartphoneหรือTabletมาสแกนบริเวณพื้นที่ที่กําหนดจะมีวีดีโอแสดงและบอกเล่าเรื่องราวเกี่ยวกับชุมชนเน็ตประชารัฐของแต่ละภาคของประเทศไทยที่ประสบความสําเร็จในการใช้โครงข่ายเน็ตประชารัฐ
สําหรับงานมหกรรมระดับโลกWorld Expo 2020 Dubaiงานแสดงนวัตกรรมที่ใหญ่ที่สุดในโลกทางรัฐบาลประเทศสหรัฐอาหรับเอมิเรตส์ทุ่มทุนการก่อสร้างมหาศาลใช้งบประมาณกว่า6,800ล้านดอลลาร์สร้างพื้นที่ขับเคลื่อนเศรษฐกิจเนรมิตสาธารณูปโภคตลอดจนโครงการต่างๆเพื่อรองรับการจัดงานมีเป้าหมายผู้เข้าชมงานราว25ล้านคน
โดยจัดแสดงนิทรรศการตลอดทั้ง6เดือน(1ต.ค. 2564 – 31มี.ค. 2565)ของWorld Expo 2020 Dubaiจัดขึ้นภายใต้แนวคิดหลักคือ“CONNECTING MINDS, CREATING THE FUTURE”หรือ"เชื่อมความคิดสร้างอนาคต”เพื่อสะท้อนให้เห็นถึงการขับเคลื่อนให้เกิดความก้าวหน้าด้วยการเชื่อมโยงระหว่างผู้คนองค์กรและประเทศต่างๆรวมถึงแบ่งปันความรู้ความก้าวหน้าทางนวัตกรรมและกระตุ้นให้เกิดแรงบันดาลใจในการร่วมมือกันสร้างสรรค์อนาคตอย่างยั่งยืนและการจัดงานครั้งนี้ถูกแบ่งออกเป็น3หัวข้อย่อยได้แก่1.โอกาส(Opportunity) 2.การขับเคลื่อน(Mobility)และ3.ความยั่งยืน(Sustainability)
****************
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานบัตรอวยพร ส.ค.ส.ปีใหม่ ๒๕๖๕ แก่ผู้บริหารกระทรวงยุติธรรม
วันศุกร์ที่ 31 ธันวาคม 2564
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานบัตรอวยพร ส.ค.ส.ปีใหม่ ๒๕๖๕ แก่ผู้บริหารกระทรวงยุติธรรม
สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานบัตรอวยพร ส.ค.ส.ปีใหม่ ๒๕๖๕ แก่ผู้บริหารกระทรวงยุติธรรม
ในวันพฤหัสบดีที่ ๓๐ ธันวาคม ๒๕๖๔ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานบัตรอวยพร ส.ค.ส. เนื่องในโอกาสวันขึ้นปีใหม่ พุทธศักราช ๒๕๖๕ แก่ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และผู้บริหารกระทรวงยุติธรรม ณ ห้องรับรอง ๑๑-๐๒ ชั้น ๑๑ อาคารกระทรวงยุติธรรม
รัฐบาลไทย-ข่าวทำเนียบรัฐบาล-รัฐบาลชวนฉีด วัคซีนโควิด-19 เป็นวาระแห่งชาติ
วันพุธที่ 23 มิถุนายน 2564
รัฐบาลชวนฉีด วัคซีนโควิด-19 เป็นวาระแห่งชาติ
วันจันทร์ที่ 17 พฤษภาคม 2564
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนเข้ารับการฉีดวัคซีนโควิด-19 โดยถือเป็นวาระแห่งชาติ และยืนยันว่าวัคซีนทุกชนิดที่รัฐบาลจัดหามานั้นผ่านการตรวจสอบคุณภาพ ประสิทธิภาพ ความปลอดภัย และมีการใช้อย่างแพร่หลายทั่วโลกแล้วกว่า 10 ล้านคน อีกทั้งผู้เชี่ยวชาญทั้งในและต่างประเทศยืนยันว่าวัคซีนโควิด-19 ทุกชนิด สามารถป้องกันการเจ็บป่วยรุนแรงหรือเสียชีวิตจากการติดเชื้อได้ และมีผลข้างเคียงน้อยมากเมื่อเทียบกับโอกาสที่จะเสียชีวิตจากโรคโควิด-19 สําหรับการจัดฉีดวัคซีนในไทยนั้น จะมีคณะแพทย์ผู้เชี่ยวชาญประเมินความพร้อมของผู้รับวัคซีนก่อนฉีด และเฝ้าสังเกตอาการหลังการฉีดอย่างน้อย 30 นาทีเพื่อเพิ่มความปลอดภัยให้แก่ประชาชนทุกครั้งและติดตามอาการอย่างต่อเนื่อง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ขับเคลื่อนงานยุติธรรมระดับพื้นที่
วันอังคารที่ 16 พฤศจิกายน 2564
รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ขับเคลื่อนงานยุติธรรมระดับพื้นที่
รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ขับเคลื่อนงานยุติธรรมระดับพื้นที่
ในวันจันทร์ที่ ๑๕ พฤศจิกายน ๒๕๖๔ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหัวหน้าส่วนราชการในสังกัดกระทรวงยุติธรรมในพื้นที่ภาคใต้ ณ ห้องประชุม มหาวิทยาลัยการกีฬาแห่งชาติ วิทยาเขตกระบี่
รัฐมนตรีว่าการกระทรวงยุติธรรม ได้กล่าวถึงส่วนราชการในสังกัดกระทรวงยุติธรรมในระดับจังหวัด ประกอบไปด้วยหลายส่วนราชการ มีภารกิจช่วยเหลือเยียวยาความทุกข์ร้อนให้กับประชาชนได้ในหลายด้าน อาทิ งานของกองทุนยุติธรรม งานการจ่ายเงินค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา งานแก้ไขปัญหาลูกหนี้ งานให้ความช่วยเหลือทางกฎหมาย ซึ่งหากขาดการประสานงานหรือการแลกเปลี่ยนเรียนรู้ที่ไม่มากพอ จะทําให้การขับเคลื่อนภารกิจของกระทรวงยุติธรรมอาจไม่มีประสิทธิภาพ อีกทั้งยังเป็นการไม่สอดคล้องต่อนโยบายของรัฐบาลในการที่จะไม่ทิ้งใครไว้ข้างหลัง ภารกิจที่สําคัญของกระทรวงยุติธรรมที่ได้ริเริ่มดําเนินการแล้ว และจะดําเนินการต่อไปจากนี้คือ การแก้ไขความแออัดในเรือนจํา การพักโทษแก่ผู้ต้องขังในกรณีพิเศษ การส่งเสริมให้ผู้พ้นโทษมีงานทําภายหลังการพ้นโทษเพื่อการกลับเข้าสู่สังคมอย่างมีคุณภาพ ซึ่งดําเนินการโดยกรมราชทัณฑ์ การเฝ้าระวังความปลอดภัยของประชาชนจากผู้พ้นโทษที่เคยกระทําความผิดในคดีร้ายแรง การส่งเสริมการไกล่เกลี่ยข้อพิพาทของประชาชน การแก้ไขปัญหาหนี้สินของกองทุน ก.ย.ศ. การแก้ไขปัญหายาเสพติด
ทั้งนี้ รัฐมนตรีว่าการกระทรวงยุติธรรมมีข้อสั่งการดังนี้ ๑) โควิดในเรือนจําจะต้องหมดไป ๒) หนี้กองทุนกู้ยืมเพื่อการศึกษากว่า ๓ ล้านราย ให้ดําเนินการช่วยเหลือโดยเร็ว ซึ่งกระทรวงยุติธรรมโดยกรมคุ้มครองสิทธิและเสรีภาพ จะส่งเสริมให้มีการไกล่เกลี่ยชั้นก่อนการบังคับคดี โดยจะดําเนินการลงนามบันทึกข้อตกลงความร่วมมือระหว่างกรมคุ้มครองสิทธิและเสรีภาพกับกองทุนกู้ยิมเงินเพื่อการศึกษา เพื่อแก้ไขปัญหาหนี้สินของลูกหนี้ในวันที่ ๑๗ พฤศจิกายน ๒๕๖๔ และ ๓) ให้มีการประชุมคณะกรรมการขับเคลื่อนภารกิจกระทรวงยุติธรรมในพื้นที่ทุกสัปดาห์ เพื่อให้เกิดการแลกเปลี่ยนเรียนรู้ ทําให้เกิดความเข้าใจในภารกิจและบทบาทของกระทรวงยุติธรรมในภาพรวม เข้าใจถึงปัญหาความทุกข์ร้อนของประชาชน และสามารถเข้าใจถึงช่องทางในการช่วยเหลือความทุกข์ร้อนของประชาชนได้อย่างรอบด้าน
รัฐบาลไทย-ข่าวทำเนียบรัฐบาล-กทพ. ยกเว้นค่าผ่านทางของทางพิเศษรวม 3 สายทาง
วันศุกร์ที่ 3 ธันวาคม 2564
กทพ. ยกเว้นค่าผ่านทางของทางพิเศษรวม 3 สายทาง
ในวันที่ 5 และ 10 ธันวาคม 2564
การทางพิเศษแห่งประเทศไทย (กทพ.) กระทรวงคมนาคม กําหนดยกเว้นค่าผ่านทางพิเศษ ของทางพิเศษ รวม 3 สายทาง ดังนี้ ทางพิเศษเฉลิมมหานคร (ทางด่วนขั้นที่ 1) จํานวน 19 ด่าน ทางพิเศษศรีรัช (ทางด่วนขั้นที่ 2) จํานวน 31 ด่าน และทางพิเศษอุดรรัถยา (บางปะอิน - ปากเกร็ด) จํานวน 10 ด่าน ในวันอาทิตย์ที่ 5 ธันวาคม 2564 (วันคล้ายวันพระราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ) และวันศุกร์ที่ 10 ธันวาคม 2564 (วันรัฐธรรมนูญ) ตั้งแต่เวลา 00.01 น. ถึง 24.00 น. ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคม ที่ปรากฏในสัญญาสัมปทาน ฉบับแก้ไขใหม่ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และบริษัท ทางด่วนกรุงเทพเหนือ จํากัด (NECL) เพื่อช่วยลดภาระค่าใช้จ่ายให้แก่ประชาชน อย่างไรก็ตามในสถานการณ์การแพร่ระบาดของโรคติดเชื้อไวรัส COVID-19 กทพ. ขอความร่วมมือให้ผู้ใช้ทางพิเศษสมัครใช้บัตร Easy Pass เพื่อหลีกเลี่ยงการสัมผัสกับธนบัตรหรือเหรียญ ซึ่งอาจจะเป็นแหล่งสะสมของเชื้อโรค รวมถึงใช้บริการเติมเงินในบัตร Easy Pass ผ่าน Application ของธนาคารต่าง ๆ ซึ่งนอกจากจะได้รับความสะดวกรวดเร็วแล้วยังจะช่วยลดความเสี่ยงจากการรับหรือแพร่เชื้อไวรัส COVID-19 ได้อีกด้วย
สอบถามรายละเอียดเพิ่มเติมได้ที่ศูนย์บริการข้อมูลผู้ใช้ทางพิเศษ EXAT Call Center โทร. 1543 นอกจากนี้ผู้ใช้ทางพิเศษสามารถดาวน์โหลด Application “EXAT Portal” เพื่อตรวจสอบยอดเงินคงเหลือและการใช้บัตร Easy Pass รับข่าวสารโปรโมชันและสิทธิประโยชน์ และสามารถเรียกใช้งาน Application อื่น ๆ ของ กทพ. อาทิ EXAT Traffic อีกทั้งยังสามารถขอความช่วยเหลือฉุกเฉิน (SOS) ได้อีกช่องทางหนึ่งด้วย
รัฐบาลไทย-ข่าวทำเนียบรัฐบาล-รฟม. บูรณาการทุกภาคส่วนรับมือช่วงฤดูฝนและบรรเทาปัญหาน้ำท่วม
วันศุกร์ที่ 1 ตุลาคม 2564
รฟม. บูรณาการทุกภาคส่วนรับมือช่วงฤดูฝนและบรรเทาปัญหาน้ําท่วม
ลงพื้นที่แนวสายทางโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม บูรณาการความร่วมมือกับ สํานักการโยธา กรุงเทพมหานคร สํานักการระบายน้ํา สํานักงานเขตบางกะปิ และหน่วยงานสาธารณูปโภคที่เกี่ยวข้องลงพื้นที่โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตามแนวถนนรามคําแหง บริเวณสถานีรามคําแหง12 สถานี กกท. และสถานีแยกลําสาลี (บริเวณ คลองโต๊ะยอ) เพื่อรับมือช่วงฤดูฝนและบรรเทาปัญหาน้ําท่วมขัง
ทั้งนี้ รฟม. ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้มฯ ได้กําชับให้ผู้รับจ้างก่อสร้างงานโยธาทุกสัญญาดําเนินการลอกท่อระบายน้ําและลํารางตลอดแนวเส้นทางโครงการฯ อย่างต่อเนื่องทุก ๆ 3 เดือนอย่างสม่ําเสมอ เพื่อป้องกันเศษวัสดุอุดตันในแนวก่อสร้างรถไฟฟ้า การจัดเตรียมเครื่องสูบน้ําตามแนวสายทางโครงการ โดยเฉพาะในจุดเสี่ยงที่เป็นพื้นที่ต่ําซึ่งมีน้ําท่วมขังบ่อย การจัดเก็บวัสดุอุปกรณ์ และเครื่องจักรให้อยู่สภาพที่เรียบร้อย มีผ้าใบปกคลุมมิดชิด เพื่อป้องกันเศษดินทรายตกหล่นไหลลงสู่แหล่งน้ํา การจัดเจ้าหน้าที่ทําความสะอาดบริเวณพื้นที่ก่อสร้าง และหมั่นตรวจสภาพลําราง และทางระบายน้ําตลอดแนวเส้นทางการก่อสร้างโครงการฯ อยู่เสมอ หากพบว่า มีการอุดตัน มีดินทรายทับถม หรือมีวัสดุกีดขวาง ต้องรีบนําออกหรือทําความสะอาดโดยเร็ว และเฝ้าระวังสถานการณ์น้ําท่วมพร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจ : การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ธอส. ประกาศ 2 มาตรการเร่งด่วน พักชำระเงินต้นและพักชำระดอกเบี้ยนาน 3 เดือน ช่วยลูกค้าที่ได้รับผลกระทบด้านรายได้จาก COVID-19
วันศุกร์ที่ 16 กรกฎาคม 2564
ธอส. ประกาศ 2 มาตรการเร่งด่วน พักชําระเงินต้นและพักชําระดอกเบี้ยนาน 3 เดือน ช่วยลูกค้าที่ได้รับผลกระทบด้านรายได้จาก COVID-19
ธอส. ขานรับนโยบายกระทรวงการคลังและ ธปท. ออก 2 มาตรการเร่งด่วน ช่วยลูกค้าที่ยังคงได้รับผลกระทบด้านรายได้จาก COVID-19 เป็นระยะเวลานาน 3 เดือน ตั้งแต่ ส.ค. - ต.ค.2564 ได้ตั้งแต่วันที่ 19 ก.ค. – 29 ส.ค.2564
ธนาคารอาคารสงเคราะห์ ขานรับนโยบายกระทรวงการคลังและธนาคารแห่งประเทศไทย ออก 2 มาตรการเร่งด่วน ช่วยลูกค้าที่ยังคงได้รับผลกระทบด้านรายได้จาก COVID-19 เป็นระยะเวลานาน 3 เดือน ตั้งแต่สิงหาคม-ตุลาคม 2564 ประกอบด้วย มาตรการที่ 15 พักชําระเงินต้นและพักชําระดอกเบี้ย สําหรับลูกค้าที่มีสถานะบัญชีปกติ และ มาตรการที่ 16 พักชําระเงินต้นและพักชําระดอกเบี้ย สําหรับลูกหนี้ที่มีสถานะ NPL (ค้างชําระเงินงวดติดต่อกันมากกว่า 3 เดือน) หรืออยู่ระหว่างการปรับโครงสร้างหนี้ ลงทะเบียนผ่าน Application : GHB ALL หรือ GHB Buddy บน Application Line ได้ตั้งแต่วันที่ 19 กรกฎาคม – 29 สิงหาคม 2564
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่กระทรวงการคลัง และธนาคารแห่งประเทศไทย (ธปท.) ได้มีนโยบายให้สถาบันการเงินเฉพาะกิจของรัฐ ให้จัดทํามาตรการเร่งด่วนเพื่อช่วยเหลือลูกค้าผู้ประกอบการ SMEs และลูกหนี้รายย่อย ที่ได้รับผลกระทบจากการยกระดับมาตรการป้องกันควบคุมการแพร่ระบาดของเชื้อไวรัสโคโรนา 2019 (COVID-19) ธอส. จึงได้จัดทํา 2 มาตรการช่วยเหลือลูกค้าที่ได้รับผลกระทบโดยตรง คือ ลูกค้าทั้งที่เป็นนายจ้างและลูกจ้างในสถานประกอบการทั้งในพื้นที่ควบคุมฯ และนอกพื้นที่ควบคุมฯ ที่ต้องปิดกิจการจากมาตรการของทางการ ผ่าน “โครงการ ธอส. รวมไทยสร้างชาติ ปี 2564” ครอบคลุมกลุ่มลูกค้าที่ได้รับผลกระทบทางด้านรายได้จากการประกอบอาชีพ/ธุรกิจ/การค้า จากการแพร่ระบาดของ COVID-19 และยังไม่สามารถผ่อนชําระเงินงวดได้ ซึ่งมีรายละเอียดความช่วยเหลือ ประกอบด้วย
มาตรการที่ 15 [M 15] : พักชําระเงินต้นและพักชําระดอกเบี้ยเป็นระยะเวลา 3 เดือน ระหว่างวันที่ 1 สิงหาคม – 31 ตุลาคม 2564 สําหรับลูกค้าที่มีสถานะบัญชีปกติ และไม่อยู่ระหว่างการประนอมหนี้หรือสถานะกฎหมาย
มาตรการที่ 16 [M 16] : พักชําระเงินต้นและพักชําระดอกเบี้ยเป็นระยะเวลา 3 เดือน ระหว่างวันที่ 1 สิงหาคม – 31 ตุลาคม 2564 สําหรับลูกหนี้ที่มีสถานะ NPL (ค้างชําระเงินงวดติดต่อกันมากกว่า 3 เดือน ) หรืออยู่ระหว่างการปรับโครงสร้างหนี้
สําหรับดอกเบี้ยที่พักชําระเป็นระยะเวลา 3 เดือน ในระหว่างการใช้มาตรการที่ 15 และ 16 ลูกค้าสามารถทยอยชําระให้เสร็จสิ้นก่อนวันครบกําหนดสัญญากู้เงิน หรือ ปิดบัญชี โดย ธอส. จะเปิดให้ลูกค้าลงทะเบียนแจ้งความประสงค์เข้ามาตรการผ่าน Application : GHB ALL หรือ GHB Buddy บน Application Line ตั้งแต่วันที่ 19 กรกฎาคม 2564 เวลา 9.00 น. – วันที่ 29 สิงหาคม 2564 เวลา 20.00 น. และจะต้อง Upload หลักฐานยืนยันการได้รับผลกระทบทางรายได้ผ่านทาง Application : GHB ALL หรือ GHB Buddy ให้ธนาคารพิจารณา เช่น สลิปเงินเดือน หนังสือรับรองจากหน่วยงานต้นสังกัด ภาพถ่าย หรือ Statement เป็นต้น ส่วนกรณีที่ลูกค้าไม่มีสมาร์ทโฟนสามารถกรอกข้อมูลเพื่อแจ้งความประสงค์ขอรับความช่วยเหลือตามมาตรการได้ที่ www.ghbank.co.th สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-ความสัมพันธ์และความร่วมมือระหว่าง ไทย-อิสราเอลภายใต้ภัยคุกคามรูปแบบใหม่ในปัจจุบัน
วันจันทร์ที่ 22 สิงหาคม 2565
ความสัมพันธ์และความร่วมมือระหว่าง ไทย-อิสราเอลภายใต้ภัยคุกคามรูปแบบใหม่ในปัจจุบัน
วัน พุธ ที่ 17 ส.ค.65 เวลา10.00น. พล.อ. ชัยชาญ ช้างมงคล รมช.กห. ได้ให้การต้อนรับ นาง Orna Sagiv (ออร์นา ซากิฟ) ออท. อิสราเอล/ไทย ในโอกาสเข้ารับตําแหน่ง
รมช. กห. กล่าวต้อนรับ และแสดงความเชื่อมั่นในการปฏิบัติหน้าที่ของ ออท.อิสราเอล/ไทย เนื่องจากมีความคุ้นเคยกับไทยและอาเซียนจากประสบการณ์การดํารงตําแหน่งที่ผ่านมาก่อนหน้านี้ รมช.กห.ชื่นชมอิสราเอลที่เป็นแบบอย่างให้กับไทยได้เรียนรู้ และความร่วมมือในมิติต่างๆ อาทิ ความมั่นคงและการข่าวกรอง การต่อต้านการก่อการร้าย แรงงาน การศึกษา เศรษฐกิจ อุตสาหกรรม เทคโนโลยีและนวัตกรรม การแพทย์ ความมั่นคงทางไซเบอร์ เป็นต้น ส่วนความร่วมมือทางการทหารนั้น ไทยกับอิสราเอลก็มีความร่วมมือกันในหลายด้านและมีความสัมพันธ์ที่ดีมาอย่างยาวนาน ส่งผลให้มีการขยายขอบเขตความร่วมมือด้านต่างๆ เช่นด้านข้อมูลข่าวสารและประสบการณ์ทางทหาร อุตสาหกรรมป้องกันประเทศ การส่งกําลังบํารุง การแลกเปลี่ยนการเยือน วัฒนธรรม รวมทั้งการป้องกันประเทศด้วย
ออท.อิสราเอล/ไทย ได้ขอบคุณในการต้อนรับ และพร้อมที่จะขยายความร่วมมือในระดับทวิภาคี ทางด้านแรงงานก็มีแรงงานไทยที่ทํางานอยู่ที่อิสราเอลจํานวนมากและขอยืนยันในการให้ดูแลแรงงานไทยเป็นอย่างดี และยินดีที่จะแบ่งปันแลกเปลี่ยนประสบการณ์การต่อสู้กับการก่อการร้าย ความสัมพันธ์ระหว่างกลาโหมของทั้ง2ประเทศที่ผ่านมานั้นได้มีการหารือทวิภาคีในหลายครั้งและในอนาคตจะได้หารือร่วมกันในด้านป้องกันประเทศในระดับทวิภาคีด้วย และพร้อมที่จะร่วมมือกันในด้านอุตสาหกรรมป้องกันประเทศเพื่อพัฒนาร่วมกัน ส่วนทางด้านความร่วมมือทางด้านไซเบอร์ระหว่างสองประเทศที่เกิดขึ้นแล้วนั้นถือว่าเป็นรากฐานสําคัญในการพัฒนาต่อไปในอนาคต โดยอิสราเอลก็พร้อมที่จะสนับสนุนและต่อยอดความร่วมมือทางด้านความปลอดภัยทางไซเบอร์นี้
โดยทั้งสองประเทศเห็นร่วมกันในการที่จะสานต่อความสัมพันธ์และความร่วมมือในทุกระดับและทุกด้านต่อไปรวมทั้งจะพัฒนาความร่วมมือในด้านอื่นๆให้มากยิ่งขึ้น เพื่อความมั่นคงในภูมิภาคและบริบทของสังคมโลกอย่างยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท พร้อมรองรับการเดินทางช่วงเทศกาลปีใหม่ 2565
วันจันทร์ที่ 27 ธันวาคม 2564
กรมทางหลวงชนบท พร้อมรองรับการเดินทางช่วงเทศกาลปีใหม่ 2565
เตรียมแผนอํานวยความสะดวกและปลอดภัยให้กับประชาชน ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า ในช่วงเทศกาลปีใหม่จะมีการเดินทางท่องเที่ยวและเดินทางกลับภูมิลําเนาของประชาชนเป็นจํานวนมาก ทช. คํานึงถึงความสําคัญในการป้องกันและลดความเสี่ยงระหว่างการเดินทางในช่วงเวลาดังกล่าว จึงดําเนินการจัดทําแผนอํานวยความสะดวกและปลอดภัยรองรับการเดินทางของประชาชนในช่วงเทศกาลปีใหม่ 2565 ระหว่างวันที่ 29 ธันวาคม 2564 - วันที่ 4 มกราคม 2565 ภายใต้การรณรงค์ “เดินทางสะดวก ปลอดภัย ห่างไกลโควิด” เพื่อเป็นแนวทางปฏิบัติทั้งในส่วนกลางและส่วนภูมิภาค โดยการบูรณาการร่วมกับหน่วยงานในพื้นที่ในการร่วมป้องกันและลดอุบัติเหตุทางถนน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้หน่วยงานในสังกัดอํานวยความสะดวกและปลอดภัยให้กับประชาชน สําหรับการเดินทางช่วงเทศกาลปีใหม่ 2565 มีแผนดําเนินการ ดังนี้
ช่วงเตรียมความพร้อมและช่วงการรณรงค์ (ระหว่างวันที่ 14 - 28 ธันวาคม 2564)
- ปรับปรุงซ่อมแซมถนนและสะพานในความรับผิดชอบให้มีความสะดวกปลอดภัย พร้อมติดตั้งอุปกรณ์อํานวยความปลอดภัย ไฟฟ้าแสงสว่าง และสัญญาณจราจรให้ครบถ้วน
- ตรวจสอบปรับปรุงป้ายจราจร เครื่องหมายจราจร ไฟฟ้าแสงสว่าง รวมถึงไฟสัญญาณจราจร
ในเส้นทางลัดทางเลี่ยงและเส้นทางเข้าแหล่งท่องเที่ยวให้สามารถใช้งานได้ตามปกติ
- วางแผนการดําเนินงานในบริเวณโครงการก่อสร้างหรือบูรณะถนนและสะพานให้สอดคล้องกับ
ช่วงเทศกาล พร้อมเร่งเตรียมความพร้อมคืนพื้นผิวจราจรให้ประชาชนสัญจรได้อย่างสะดวกและปลอดภัย
- ตรวจสอบเตรียมความพร้อมระบบสายด่วน 1146 ระบบ CCTV ระบบวิทยุสื่อสาร และระบบ Conference
- ประชาสัมพันธ์และรณรงค์การอํานวยความสะดวกและปลอดภัยของ ทช. ผ่านช่องทางต่าง ๆ
ช่วงควบคุมเข้มข้น (ระหว่างวันที่ 29 ธันวาคม 2564 - 4 มกราคม 2565)
- คืนพื้นผิวจราจรพร้อมหยุดการดําเนินงานในบริเวณโครงการก่อสร้างหรือบูรณะถนนและสะพาน พร้อมติดตั้งอุปกรณ์อํานวยความปลอดภัย ไฟแสงสว่าง และไฟสัญญาณจราจรให้ครบถ้วน
- จัดตั้งศูนย์ความปลอดภัยทั้งส่วนกลางและส่วนภูมิภาค พร้อมจัดเจ้าหน้าที่ประสานงานทั้งหน่วยงานภายในและภายนอก รวมถึงจัดเจ้าหน้าที่ประจําสายด่วน 1164 ระบบ CCTV ระบบวิทยุสื่อสาร และระบบ Conference
- จัดตั้งหน่วยบริการประชาชน โดยพิจารณาจากความเหมาะสมของแต่ละพื้นที่และสถานการณ์การแพร่ระบาดของโรคติดเชื้อไวรัส COVID-19
- จัดชุดตรวจการณ์เฝ้าระวังอุบัติเหตุ อํานวยความสะดวก และปลอดภัยแก่ผู้ใช้ทาง ติดตั้งสัญญาณไฟแจ้งเตือนบริเวณจุดเสี่ยง ทางลาดชัน และบริเวณที่เกิดอุบัติเหตุบ่อยครั้ง พร้อมจัดเก็บข้อมูลจุดที่เกิดอุบัติเหตุ
ช่วงหลังเทศกาล (ระหว่างวันที่ 5 มกราคม - 5 กุมภาพันธ์ 2565)
- รวบรวมสรุปข้อมูลอุบัติเหตุ วิเคราะห์ ประมวลผล พร้อมทั้งเสนอแนวทางแก้ไข และป้องกัน
- สนับสนุนงบประมาณในการปรับปรุง และแก้ไข จุดอันตรายที่เกิดอุบัติเหตุช่วงควบคุมเข้มข้น
- เร่งดําเนินการปรับปรุง และแก้ไข (ระยะสั้น) จุดที่เกิดอุบัติเหตุให้แล้วเสร็จโดยเร็ว
ทั้งนี้ ประชาชนสามารถติดต่อสอบถามเส้นทางของ ทช. หรือแจ้งเหตุได้ที่สายด่วน ทช. โทร. 1146 หรือ เว็บไซต์ www.drr.go.th
รัฐบาลไทย-ข่าวทำเนียบรัฐบาล-ก.อุตฯ จัดงานแสดงกตเวทิตาจิตแด่ข้าราชการ ลูกจ้างประจำและพนักงาน ประจำปี 2564
วันพุธที่ 29 กันยายน 2564
ก.อุตฯ จัดงานแสดงกตเวทิตาจิตแด่ข้าราชการ ลูกจ้างประจําและพนักงาน ประจําปี 2564
ก.อุตฯ จัดงานแสดงกตเวทิตาจิตแด่ข้าราชการ ลูกจ้างประจําและพนักงาน ประจําปี 2564
วันนี้ (29 กันยายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานงานแสดงกตเวทิตาจิตแด่ข้าราชการ ลูกจ้างประจําและพนักงาน ที่เกษียณอายุ ประจําปี 2564 ผ่านระบบ ZOOM MEETING ซึ่งในปีนี้มีผู้บริหาร ข้าราชการและพนักงาน เกษียณอายุ รวม จํานวน 173 ท่าน โดยมีคณะผู้บริหาร ข้าราชการและพนักงานเข้าร่วม ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม สั่งด่วนให้ กรมทางหลวง ลงพื้นที่ตรวจสอบ กรณีเกิดเหตุระเบิดคาร์บอม บริเวณด่านพรมแดนเมียวดี - แม่สอด เชิงสะพานมิตรภาพไทย - เมียนมาแห่งที่ 1 พื้นที่ อ.แม่สอด จ.ตาก
วันอาทิตย์ที่ 24 เมษายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม สั่งด่วนให้ กรมทางหลวง ลงพื้นที่ตรวจสอบ กรณีเกิดเหตุระเบิดคาร์บอม บริเวณด่านพรมแดนเมียวดี - แม่สอด เชิงสะพานมิตรภาพไทย - เมียนมาแห่งที่ 1 พื้นที่ อ.แม่สอด จ.ตาก
...
จากกรณีเกิดเหตุระเบิดคาร์บอม เวลาประมาณ 23.00 น ของวันที่ 23 เมษายน 2565 บริเวณด่านพรมแดนเมียวดี - แม่สอด เชิงสะพานมิตรภาพไทย - เมียนมาแห่งที่ 1 ฝั่งสาธารณรัฐแห่งสหภาพเมียนมา ตรงข้ามบ้านริมเมย ต.ท่าสายลวด อ.แม่สอด จ.ตาก โดยเสียงระเบิดดังสนั่นจนถึงตัว อ.แม่สอด ส่งผลให้เกิดไฟไหม้ตัวอาคารด่านเมืองเมียวดี ร้านค้า และอาคารพาณิชย์ บริเวณด่าน ทําให้อุปกรณ์การทํางานของเจ้าหน้าที่ได้รับความเสียหายอย่างหนัก
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า รัฐมนตรีว่าการกระทรวงคมนาคม มีความห่วงใยต่อสถานการณ์ดังกล่าวจึงได้สั่งการด่วนให้ กรมทางหลวง (ทล.) โดยแขวงทางหลวงตากที่ 2 ลงพื้นที่ตรวจสอบทันที พร้อมรายงานความคืบหน้ากรณีดังกล่าวโดยด่วน
จากการตรวจสอบ ทล. ขอเรียนชี้แจง ดังนี้ จุดที่เกิดเหตุคาร์บอมบ์อยู่บริเวณฝั่งสาธารณรัฐแห่งสหภาพเมียนมา ซึ่งห่างจากสะพานมิตรภาพไทย - เมียนมา แห่งที่ 1 ประมาณ 100 เมตร ตัวสะพานไม่ได้รับความเสียหายจากกรณีดังกล่าว ปัจจุบันสะพานมิตรภาพไทย - เมียนมา แห่งที่ 1 อ.แม่สอด จ.ตาก ยังคง “ปิดใช้งาน” ต่อเนื่องมานานแล้ว เนื่องจากสถานการณ์ COVID-19 จึงไม่ได้เปิดให้ประชาชนเดินทางเข้าออก และไม่มีการเดินทางขนส่งสินค้าข้ามแดนบนสะพานดังกล่าว สําหรับการอํานวยความสะดวกในการเดินทาง ทล. ได้เปิดให้ประชาชนและการขนส่งสินค้าข้ามแดนใช้สะพานมิตรภาพไทย - เมียนมา (ข้ามแม่น้ําตองยิน) แห่งที่ 2 แทน โดยมีมาตรการดําเนินการดังนี้
1. มาตรการด้านความปลอดภัย โดยจะมีเจ้าหน้าที่รักษาความปลอดภัยรักษาการณ์ ทั้งประตูด้านหน้าและประตูทางออกไปบนสะพาน และหลังจากเวลา 18.30 น. จะปิดประตูด่านทั้งด้านหน้าและประตูทางออกไปสะพาน
2. การเปิดให้บริการจะเปิดเวลา 6.30 น. และปิดเวลา 18.30 น.
3. การตรวจยานพาหนะ ได้มีการตรวจยานพาหนะทุกคันที่จะออกและเข้าประเทศตามมาตรการของเจ้าหน้าที่ทหารและฝ่ายปกครอง
4. กล้อง CCTV จัดไว้ตามจุดต่าง ๆ บริเวณด่านพรมแดนและบนสะพาน จํานวน 56 ตัว โดยติดตั้งตามบริเวณต่าง ๆ ดังนี้ ฝั่งอาคาร passenger terminal จํานวน 37 ตัว ฝั่งอาคาร cargo จํานวน 15 ตัว และบนสะพานถึงประตูขาเข้าประเทศ จํานวน 4 ตัว
ทั้งนี้ อธิบดีกรมทางหลวง ได้สั่งการให้หน่วยงานในพื้นที่เฝ้าระวัง ตรวจตรา และเพิ่มมาตรการความปลอดภัยอย่างเต็มที่ ทั้งบริเวณสะพานมิตรภาพไทย - เมียนมา แห่งที่ 1 และสะพานมิตรภาพไทย - เมียนมา (ข้ามแม่น้ําตองยิน) แห่งที่ 2 และให้เตรียมความพร้อมตลอด 24 ชั่วโมง รวมถึงติดตามรอดูสถานการณ์ หากทางจังหวัดมีมาตรการอย่างไร ทล. พร้อมให้ความร่วมมือทุกมิติ
หากประชาชนมีข้อสงสัย ต้องการสอบถามข้อมูล หรือต้องการขอความช่วยเหลือ สามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 โทรฟรีทุกเครือข่ายตลอด 24 ชั่วโมง
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ระดมพลจัดทำคู่มือสำหรับเกษตรกร
วันพฤหัสบดีที่ 4 พฤศจิกายน 2564
กระทรวงเกษตรและสหกรณ์ ระดมพลจัดทําคู่มือสําหรับเกษตรกร
กระทรวงเกษตรและสหกรณ์ ระดมพลจัดทําคู่มือสําหรับเกษตรกร การปลูกและขึ้นทะเบียนเกษตรกรผู้ปลูกกัญชา กัญชง และกระท่อม
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะทํางานส่งเสริมและสนับสนุนการปลูกกัญชง กัญชา และกระท่อม ครั้งที่ 3/2564 ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์ โดยที่ประชุมได้พิจารณาหลักเกณฑ์การพิจารณาพื้นที่การขึ้นทะเบียนเกษตรกรผู้ปลูกกัญชา กัญชง และกระท่อม รวมทั้งพิจารณารูปเล่มและเนื้อหารวมของคู่มือการปลูกกัญชา กัญชง และกระท่อม สําหรับเกษตรกร โดยมอบหมายให้ฝ่ายเลขานุการนําข้อเสนอแนะของคณะทํางานไปปรับแก้ให้แล้วเสร็จภายในวันที่ 19 พฤศจิกายน 2564 เพื่อนําเสนอให้กระทรวงเกษตรและสหกรณ์เห็นชอบและเผยแพร่ให้กับเกษตรกร โดยกรมส่งเสริมการเกษตรจะเป็นผู้รับผิดชอบในการจัดพิมพ์คู่มือฯ ดังกล่าวทั้งในรูปแบบเอกสารและ e-book เพื่อเผยแพร่ในช่องทางต่าง ๆ ต่อไป
รัฐบาลไทย-ข่าวทำเนียบรัฐบาล-กระทรวงกลาโหม จัดพิธีเคารพธงชาติ 28 กันยายน เนื่องในวันพระราชทานธงชาติไทยครบ104ปี
วันอังคารที่ 28 กันยายน 2564
กระทรวงกลาโหม จัดพิธีเคารพธงชาติ 28 กันยายน เนื่องในวันพระราชทานธงชาติไทยครบ104ปี
พล.อ.ณัฐ อินทรเจริญ ปลัดกระทรวงกลาโหม เป็นประธานในพิธีเคารพธงชาติและร้องเพลงชาติไทย เนื่องในวันพระราชทานธงชาติไทย (Thai National Flag Day)ณ บริเวณเสาธงด้านหน้าศาลาว่าการกลาโหม
ตามที่คณะรัฐมนตรีได้มีมติเมื่อ 20 ก.ย. 2559 เห็นชอบให้วันที่28 กันยายน ของทุกปีเป็นวันพระราชทานธงชาติไทย รวมทั้งให้มีการชักและประดับธงชาติไทย เพื่อเป็นการสร้างความภาคภูมิใจของคนในชาติและเป็นการน้อมรําลึกในพระมหากรุณาธิคุณพระบาทสมเด็จพระมงกุฏเกล้าเจ้าอยู่หัว ที่ทรงพระราชทานธงไตรรงค์เป็นธงชาติไทย
โดย วันที่ 28 กันยายน 2564 เป็นวันครบรอบ 104 ปี วันพระราชทานธงชาติไทย เป็นวันที่ระลึกโอกาสที่พระบาทสมเด็จพระมงกุฎเกล้าเจ้าอยู่หัว (รัชกาลที่6)ทรงพระราชทานธงไตรรงค์เป็นธงชาติไทย เมื่อวันที่ 28 กันยายน พ.ศ. 2460ซึ่งต่อมาในปีพ.ศ. 2560 สํานักนายกรัฐมนตรี ได้เสนอให้วันที่ 28 กันยายนของทุกปี เป็นวันพระราชทานธงชาติไทย โดยประเทศไทยนั้นถือเป็นประเทศที่ 54 ของโลกที่มีวันธงชาติ
รัฐบาลไทย-ข่าวทำเนียบรัฐบาล-กระทรวงยุติธรรม โดย​กรมบังคับคดีเร่งให้ความช่วยเหลือครอบครัว ประกาศขายดวงตา-ไต เพื่อใช้หนี้ค้ำประกัน
วันศุกร์ที่ 15 ตุลาคม 2564
กระทรวงยุติธรรม โดย​กรมบังคับคดีเร่งให้ความช่วยเหลือครอบครัว ประกาศขายดวงตา-ไต เพื่อใช้หนี้ค้ําประกัน
กระทรวงยุติธรรม โดย​กรมบังคับคดีเร่งให้ความช่วยเหลือครอบครัว ประกาศขายดวงตา-ไต เพื่อใช้หนี้ค้ําประกัน
ตามที่มีข่าว ประกาศขายตา-ไต ยกครอบครัว หลังโดนยึดบ้าน-ที่ดิน เพราะเซ็นค้ําให้ภรรยาเพื่อนที่เป็นตํารวจ ขึ้นป้ายไวนิลประกาศขายตา ไต แลกเงิน 860,725 บาท หวังซื้อบ้านคืน นั้น
นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี เปิดเผยว่า กรณีดังกล่าว เป็นการบังคับคดีตามคําพิพากษาของศาลจังหวัดอุบลราชธานี คดีหมายเลขแดงที่ ผบ.1040/2559 โดยโจทก์ได้ขอให้เจ้าพนักงานบังคับคดียึดที่ดินโฉนดเลขที่ 25653 ตําบลขามป้อม อําเภอเขมราฐ จังหวัดอุบลราชธานี เพื่อนําออกขายทอดตลาดชําระหนี้ ซึ่งที่ผ่านมาได้มีการขายทอดตลาดไปแล้ว แต่ไม่มีผู้เสนอราคาซื้อทรัพย์ และปัจจุบันจะมีการขายทอดตลาด ในวันที่ 16 ตุลาคม 2564 ทันทีที่ทราบข่าวความเดือดร้อนของผู้ร้องและครอบครัว กรมบังคับคดีไม่ได้นิ่งนอนใจและเร่งให้ความช่วยเหลือผู้เดือดร้อนและครอบครัวในทันที
ในวันนี้ (14 ตุลาคม 2564) ได้มอบหมายให้นายภักพงษ์ ขุราษี ผู้อํานวยการสํานักงานบังคับคดีจังหวัดอุบลราชธานี ลงพื้นที่ร่วมกับผู้ว่าราชการจังหวัดอุบลราชธานี ผู้อํานวยการสํานักงานยุติธรรมจังหวัดอุบลราชธานี และเจ้าหน้าที่สํานักงานพัฒนาสังคมและความมั่นคงของมนุษย์ ให้ความช่วยเหลือจําเลย โดยผู้อํานวยการสํานักงานบังคับคดีจังหวัดอุบลราชธานีได้ช่วยประสานโจทก์เพื่อเจรจาหาทางออก เบื้องต้นจําเลยได้ยินยอมนํารถส่งมอบคืนให้แก่โจทก์ และโจทก์ ได้แถลงขอให้เจ้าพนักงานบังคับคดีงดการบังคับคดีขายทอดตลาดทรัพย์ของจําเลย ทั้ง 4 นัด โดยสํานักงานบังคับคดีจังหวัดอุบลราชธานี ได้ให้คําแนะนําและช่วยประสานนัดทุกฝ่ายที่เกี่ยวข้องเข้าร่วมเจรจาไกล่เกลี่ยข้อพิพาทชั้นบังคับคดี ในวันที่ 16 พฤศจิกายน 2564 เวลา 09.00 น. ณ สํานักงานบังคับคดีจังหวัดอุบลราชธานี
ทั้งนี้ กรมบังคับคดีได้ให้ความสําคัญกับการไกล่เกลี่ยข้อพิพาทชั้นบังคับคดีมาโดยตลอด คู่ความสามารถยื่นคําร้องขอไกล่เกลี่ยข้อพิพาทผ่านระบบอิเล็กทรอนิกส์ทางเว็บไซต์กรมบังคับคดี www.led.go.th และสามารถขอไกล่เกลี่ยข้อพิพาทออนไลน์ผ่านแอปพลิเคชัน Session Call สามารถสอบถามรายละเอียดเพิ่มเติมได้ที่ ศูนย์ไกล่เกลี่ยข้อพิพาท กรมบังคับคดี โทรศัพท์หมายเลข 0 2881 4840, 0 2887 5072หรือ สายด่วนกรมบังคับคดี 1111 กด 79 และสํานักงานบังคับคดีจังหวัด/สาขาทั่วประเทศ
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทยตรวจเข้ม งานด้านอาชีวอนามัยและความปลอดภัย โครงการรถไฟฟ้าสายสีชมพู ช่วงแคราย - มีนบุรี
วันศุกร์ที่ 15 ตุลาคม 2564
การรถไฟฟ้าขนส่งมวลชนแห่งประเทศไทยตรวจเข้ม งานด้านอาชีวอนามัยและความปลอดภัย  โครงการรถไฟฟ้าสายสีชมพู ช่วงแคราย - มีนบุรี
ได้เน้นย้ําให้เจ้าหน้าที่ทุกคนปฏิบัติ ตามมาตรการด้านความปลอดภัยในการก่อสร้างอย่างเคร่งครัด รวมถึงตรวจตราอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์
สํานักงานความปลอดภัย อาชีวอนามัยและสภาพแวดล้อมในการทํางาน การรถไฟฟ้าขนส่งมวลชนแห่งประเทศไทย สปอ.รฟม. นําเจ้าหน้าที่ลงพื้นที่ตรวจติดตามงานด้านอาชีวอนามัย และความปลอดภัยในการก่อสร้างของโครงการรถไฟฟ้าสายสีชมพู ช่วงแคราย - มีนบุรี โดยมีผู้แทนบริษัท STECON นําตรวจพื้นที่ก่อสร้างบริเวณสถานีศูนย์ราชการเฉลิมพระเกียรติ PK12สถานีหลักสี่ PK14 และสถานีวัดพระศรีมหาธาตุ PK16 โดย สปอ.รฟม. ได้เน้นย้ําให้เจ้าหน้าที่ทุกคนปฏิบัติ ตามมาตรการด้านความปลอดภัยในการก่อสร้างอย่างเคร่งครัด รวมถึงตรวจตราอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์
ทั้งนี้ รฟม. ได้จัดให้มีการติดตามการดําเนินงาน ด้านความปลอดภัยในงานก่อสร้างฯ ตลอดจนปัญหาและอุปสรรคต่างๆ อย่างสม่ําเสมอ เพื่อกํากับดูแลการก่อสร้างโครงการระบบ รถไฟฟ้าขนส่งมวลชนในความรับผิดชอบให้มีความปลอดภัย อาชีวอนามัยและสภาพแวดล้อมในการทํางานที่ดี สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ซึ่งประกาศไว้เมื่อวันที่ 4 พฤษภาคม 2561
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เดินหน้าฟื้นประเทศ “ท่องเที่ยวไทย...อะเมซิ่ง ไทยแลนด์ นิว แชปเตอร์” ภายใต้การรักษาสมดุลทางเศรษฐกิจและมาตรการสาธารณสุขอย่างเคร่งครัด
วันพุธที่ 12 มกราคม 2565
โฆษกรัฐบาลเผย “นายกฯ” เดินหน้าฟื้นประเทศ “ท่องเที่ยวไทย...อะเมซิ่ง ไทยแลนด์ นิว แชปเตอร์” ภายใต้การรักษาสมดุลทางเศรษฐกิจและมาตรการสาธารณสุขอย่างเคร่งครัด
โฆษกรัฐบาลเผย “นายกฯ” เดินหน้าฟื้นประเทศ “ท่องเที่ยวไทย...อะเมซิ่ง ไทยแลนด์ นิว แชปเตอร์” ภายใต้การรักษาสมดุลทางเศรษฐกิจและมาตรการสาธารณสุขอย่างเคร่งครัด
วันที่ 12 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินหน้าแผนส่งเสริมการท่องเที่ยวในปีนี้ ซึ่งเป็นปีท่องเที่ยวไทย โดยกระทรวงการท่องเที่ยวและกีฬา และการท่องเที่ยวแห่งประเทศไทย กําหนดโปรโมทการท่องเที่ยวไทยภายใต้แนวคิด “อะเมซิ่ง ไทยแลนด์ นิว แชปเตอร์” (Amazing Thailand New Chapter) จุดขายใหม่ด้านการท่องเที่ยวของไทย ภายในเดือนมกราคม นี้ รวมถึงเดินหน้าจัดทําเส้นทางท่องเที่ยวสีขาว สอดคล้องเป้าหมายการพัฒนาที่ยั่งยืน (BCG) ในภาคการท่องเที่ยว ที่จะช่วยให้เกิดการท่องเที่ยวอย่างยั่งยืนและปลอดภัยขึ้น นอกจากนี้ในช่วงไตรมาส 2 ช่วงเดือนเมษายน วางแผนจะเก็บเงินจากนักท่องเที่ยวต่างชาติที่เข้าไทย 300 บาทต่อคน หรือเรียกกันว่าค่าเหยียบแผ่นดิน เพื่อนําเงินที่ได้รับไปพัฒนาแหล่งท่องเที่ยวในไทย และทําประกันให้แก่นักท่องเที่ยว กรณีประสบอุบัติเหตุ หรือเสียชีวิต ก็จะได้รับวงเงินสูงสุด 1 ล้านบาท หรือ ค่ารักษาพยาบาล ได้รับสูงสุด 5 แสนบาท เป็นต้น โดยวางแผนเก็บรวมกับค่าตั๋วเครื่องบินกรณีเดินทางทางอากาศ และอยู่ระหว่างการพิจารณาวิธีการเรียกเก็บจากการเดินทางทางบก
โฆษกประจําสํานักนายกรัฐมนตรี กล่าวเพิ่มเติมว่า ปีนี้กระทรวงการท่องเที่ยวฯ คาดว่าไทยจะมีรายได้จากการท่องเที่ยวอยู่ที่ราว 1.3-1.8 ล้านล้านบาท คาดว่าจะมีต่างชาติเที่ยวไทย อยู่ที่ระหว่าง 5-15 ล้านคน สร้างรายได้ราว 8 แสนล้านบาท โดยประเมินว่าหากสถานการณ์ยังเป็นเหมือนปกติทั่วไป หากมีนักท่องเที่ยวจากยุโรปและสหรัฐอเมริกาเป็นหลัก ไทยน่าจะมีนักท่องเที่ยวต่างชาติอยู่ที่ 5 ล้านคน ถ้ามีอินเดียเพิ่มเข้ามา ก็จะได้ถึง 7 ล้านคน และหากจีนเปิดให้คนออกนอกประเทศได้ หลังกลางปีนี้ไปแล้ว ก็น่าจะมีประมาณ 9 ล้านคน นอกจากนี้หากมีการเปิดชายแดนให้เที่ยวได้ ซึ่งจะมี เมียนมา ลาว มาเลเซีย ซึ่งน่าจะได้ถึง 15 ล้านคน ส่วนการเดินทางเที่ยวในประเทศ คาดว่าจะอยู่ที่ 160 ล้านคน-ครั้ง สร้างรายได้ราว 7 แสนล้าน ซึ่งในปีนี้ภาครัฐยังเดินหน้าโครงการกระตุ้นไทยเที่ยวไทยอย่างต่อเนื่อง ทั้งนี้แม้จะมีโอมิครอน แต่การคาดการณ์ท่องเที่ยวในปี 65 จะยังคงยืนเป้าหมายนี้ไว้อยู่เพื่อเป็นเป้าหมายสําหรับการทํางานต่อไป
“แม้จะมีการแพร่ระบาดของโอมิครอน แต่ล่าสุดหลายประเทศในแถบยุโรป และสหรัฐอเมริกา ก็ได้เลิกล็อกดาวน์แล้วเพราะได้รับการฉีดวัคซีน และแม้โอมิครอนจะแพร่กระจายเชื้อเร็ว แต่ความรุนแรงของอาการน้อยกว่าเดลต้า นายกรัฐมนตรีได้สั่งการให้ทุกหน่วยงานติดตามประเมินสถานการณ์ทั้งภายในประเทศ และศึกษากรณีของต่างประเทศอย่างใกล้ชิด เพื่อวางแผนเดินหน้าฟื้นประเทศภายใต้การรักษาสมดุลทางเศรษฐกิจและสาธารณสุขต่อไป ในส่วนของอุตสาหกรรมท่องเที่ยวไทย ได้มีการเตรียมพร้อมรองรับสถานการณ์ซึ่งทุกโครงการจะดําเนินการตามมาตรการสาธารณสุขอย่างเคร่งครัด” นายธนกร กล่าว
รัฐบาลไทย-ข่าวทำเนียบรัฐบาล-รมว.สุชาติ จับมือ นายจ้าง ลูกจ้าง เปิดงานวันแรงงานแห่งชาติ จ.ชลบุรี ยัน รัฐบาลดูแลคุณภาพชีวิตที่ดีแก่ผู้ใช้แรงงานทุกมิติ
วันอาทิตย์ที่ 1 พฤษภาคม 2565
รมว.สุชาติ จับมือ นายจ้าง ลูกจ้าง เปิดงานวันแรงงานแห่งชาติ จ.ชลบุรี ยัน รัฐบาลดูแลคุณภาพชีวิตที่ดีแก่ผู้ใช้แรงงานทุกมิติ
...
เมื่อวันที่ 1 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีเปิดงานวันแรงงานแห่งชาติ จังหวัดชลบุรี ประจําปี ๒๕๖๕ โดยมี นายนิติ วิวัฒน์วานิช รองผู้ว่าราชการจังหวัดชลบุรี กล่าวต้อนรับ นายธนัสถา คํามาวงษ์ ประธานสหภาพแรงงานสยามโตโยต้า ในฐานะประธานการจัดงานฯ กล่าวรายงานวัตถุประสงค์การจัดงานฯ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วยผู้บริหารระดับสูงกระทรวงแรงงาน ผู้แทนองค์กรนายจ้าง ลูกจ้าง สถานประกอบกิจการเข้าร่วมในครั้งนี้ด้วย ณ มหาวิทยาลัยการกีฬาแห่งชาติ วิทยาเขตชลบุรี ต.หนองไม้แดง อ.เมืองชลบุรี จ.ชลบุรี
นายสุชาติ กล่าวว่า วันที่ 1 พฤษภาคม ของทุกปี เป็น “วันแรงงานแห่งชาติ” เป็นวันสําคัญที่แสดงให้สังคมได้ระลึกถึงความสําคัญของพี่น้องผู้ใช้แรงงานที่มีต่อการพัฒนาเศรษฐกิจของประเทศ วันนี้ท่านพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพล.อ. ประวิตร วงษ์สุวรรณ รองนายกรัฐมนตรี ให้เกียรติมารับข้อเรียกร้องวันแรงงานแห่งชาติจากพี่น้องผู้ใช้แรงงาน ณ กระทรวงแรงงาน โดยในปี 2565 พี่น้องผู้ใช้แรงงานได้ยื่นข้อเรียกร้อง 8 ข้อ โดยส่วนใหญ่ประเด็นคล้ายคลึงกับปี 2564 ที่ผ่านมา และกระทรวงแรงงานดําเนินการแล้วเสร็จในขั้นกระทรวงแรงงาน 4 ข้อ สําหรับประเด็นอื่นๆ มีการศึกษาบูรณาการร่วมกับหน่วยงานที่เกี่ยวข้อง
นายสุชาติ กล่าวต่อว่า สําหรับจังหวัดชลบุรีอันถือได้ว่าเป็นเมืองเศรษฐกิจที่สําคัญทั้งภาคการท่องเที่ยวและภาคอุตสาหกรรม พี่น้องผู้ใช้แรงงานของจังหวัดชลบุรีจึงเป็นกําลังสําคัญในการพัฒนาเศรษฐกิจของจังหวัดและของประเทศ นอกจากนี้ยังมีบทบาทในการพัฒนาระบบแรงงานสัมพันธ์ โดยเป็นองค์กรผู้นําทั้งระดับสหภาพแรงงาน สหพันธ์แรงงาน และสภาองค์การลูกจ้าง ได้ร่วมกันอย่างพร้อมเพรียงจากหลายภาคส่วนในการทํากิจกรรมสาธารณประโยชน์ของพี่น้องผู้ใช้แรงงาน เป็นการสร้างความมั่นคง สร้างคุณภาพชีวิตที่ดี และก่อให้เกิดแรงงานสัมพันธ์ที่ดีต่อกันกระทรวงแรงงานได้ให้ความสําคัญกับคุณภาพชีวิตของพี่น้องผู้ใช้แรงงาน เพราะพี่น้องผู้ใช้แรงงานถือได้ว่าเป็นฟันเฟืองที่มีส่วนสําคัญในการผลักดันให้เศรษฐกิจของประเทศมีความเจริญก้าวหน้าและมั่นคง โดยดําเนินการส่งเสริม สนับสนุน คุ้มครอง และกํากับดูแล เพื่อให้พี่น้องผู้ใช้แรงงานได้รับสิทธิประโยชน์อย่างทั่วถึง เท่าเทียม และสามารถทํางานได้อย่างมีความสุข เพื่อมุ่งยกระดับคุณภาพชีวิตของผู้ใช้แรงงานให้ดีขึ้น อันเป็นการสร้างรากฐานที่มั่นคงด้านแรงงานในการสร้างผลิตภาพ และเพิ่มมูลค่าทางเศรษฐกิจให้กับประเทศ การจัดงานในวันนี้แสดงให้เห็นถึงความร่วมมือกันของลูกจ้าง พี่น้องผู้ใช้แรงงาน นายจ้าง/เจ้าของสถานประกอบกิจการ และข้าราชการของจังหวัดชลบุรี ที่ร่วมกันทํากิจกรรมประกอบไปด้วยการจัดแข่งขันฟุตบอลกระชับมิตรระหว่างข้าราชการ ผู้นําแรงงาน ตัวแทนนายจ้าง และผู้นําท้องถิ่น การจัดนิทรรศการประชาสัมพันธ์ภารกิจของหน่วยงานในสังกัดกระทรวงแรงงาน และหน่วยงานภาครัฐอื่นที่เกี่ยวข้อง การเล่นเกมส์ชิงรางวัล